
ДО
ОБЩИНСКИ СЪВЕТ
БУРГАС


Д О К Л А Д Н А    З А П И С К А
ОТ ЙОРДАНКА БЕНОВА- АНАНИЕВА
ЗАМЕСТНИК-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ ДЕЙНОСТИ И МЛАДЕЖКИ ПОЛИТИКИ“ ПРИ ОБЩИНА БУРГАС

 
ОТНОСНО: Определяне на представител и начин на гласуване на проект на решение, посочен в Покана № 19-00-615/30.12.2022г. за провеждане на извънредно общо събрание на акционерите на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС" АД.


УВАЖАЕМИ ОБЩИНСКИ СЪВЕТНИЦИ,

В деловодството на Община Бургас е постъпила покана с вх. № 19-00-615/30.12.2022г., от д-р Бойко Миразчийски, Изпълнителен директор на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС" АД („УМБАЛ – БУРГАС” АД) за свикване на извънредно общо събрание на дружеството, което ще се проведе на 09.02.2023 година, от 11.00 часа, в кабинета на Изпълнителния директор на дружеството, на адреса на управление на „УМБАЛ – БУРГАС” АД – гр. Бургас, бул. „Стефан Стамболов“ № 73, и резервна дата 24.02.2023 година, от 11:00 часа. Като към поканата са приложени материали във връзка с провеждането на извънредното общо събрание.
В поканата се съдържа определеният дневен ред, състоящ се от 1 (една) точка, както следва:
1. Приемане на Бизнес програма на „УМБАЛ – БУРГАС“ АД за периода 2022 – 2024 година.
В разпоредбата на чл. 20, т. 1 от Наредбата за условията и реда за упражняване правата на собственост в търговски дружества, участието в граждански дружества и  сключването на договори за съвместна дейност от Община Бургас, е упоменато, че представителите на общината в търговските дружества, в които общината е съдружник или акционер предлагат за одобрение от Общинския съвет варианти за решения по въпросите от предварително обявения Дневен ред на съответния орган за управление.
Така поставеният на дневен ред въпрос е свързан с управлението на лечебното заведение, чиято основна дейност е осигуряване живота и здравето  на гражданите. Видно от съдържанието на отправената покана, извънредното общо събрание е насрочено за 09.02.2023г., а предстоящото заседание на Общински съвет- гр. Бургас ще се състои на 31.01.2023г. Ето защо на основание чл. 60, ал. 1 от Административнопроцесуалния кодекс е обосновано допускането на разпореждане за предварително изпълнение на решенията.
Предвид изложеното и на основание чл. 21, ал. 1, т. 9 от Закона за местното самоуправление и местната администрация, чл. 19 и чл. 20, т.1 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следните


Р Е Ш Е Н И Я:
	
1. Определя Йорданка Бенова – Ананиева за представител на Община Бургас в извънредното общото събрание, насрочено за 09.02.2023 година, от 11:00 часа, в кабинета на Изпълнителния директор на дружеството, на адреса на управление на „УМБАЛ – БУРГАС” АД – гр. Бургас, бул. „Стефан Стамболов“  № 73, и резервна дата 24.02.2023 година.
2. Оправомощава представителя в извънредното общо събрание да гласува по предложения дневен ред, както следва: 
По т. 1 от дневния ред: Приемане на Бизнес програма на „УМБАЛ – БУРГАС“ АД за периода 2022 – 2024 година – „ЗА“. 

3. На основание чл. 60, ал. 1 от Административнопроцесуалния кодекс допуска предварително изпълнение на решението. Видно от поканата, извънредното общо събрание на акционерите е насрочено за 09.02.2023година, а решението, подлежащо на разглеждане от извънредното общо събрание на “УМБАЛ – БУРГАС“ АД, е свързано с управлението на лечебното заведение, чиято основна дейност е свързана с осигуряване живота и здравето  на гражданите – безспорно в защитата на особено важен държавен и обществен интерес.  
	
Приложения: Покана с вх. № 19-00-615/30.12.2022г. за свикване на извънредно общо събрание на акционерите на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ - БУРГАС" АД, ведно с материали за неговото провеждане.


ЙОРДАНКА БЕНОВА- АНАНИЕВА
ЗАМЕСТНИК-КМЕТ ОЗСДМП ПРИ ОБЩИНА БУРГАС

